**Hans Jakob Christoffel von Grimmelshausen** (født 1621 i Gelnhausen i landgrevskapet Hessen, død 17. august 1676 i Renchen i markgrevskapet Baden) var en tysk forfatter. Hans mest kjente bok er *Der abenteuerliche Simplicissimus Teutsch* («Den eventyrlige Simplicissimus»), en av de viktigste romanene i tysk litteratur på 1600-tallet.

Liv og virke
------------

### Bakgrunn

Hans Jakob Christoffel von Grimmelshausen ble født i Gelnhausen. Da han var ti år gammel ble han bortført av hessiske soldater, og i deres midte opplevde han det militære liv under Trettiårskrigen. Da krigen var over trådte Grimmelshausen inn i biskop Franz Egon von Fürstenberg av Strassburgs tjeneste. I 1665 ble han magistrat (*Schultheiss*) i Renchen i markgrevskapet Baden. 

Han begynte da å vie seg til litteratur og forfatterskap. Grimmelshausens verker var sterkt influert av utopisk litteratur og reiseskildringer. 

### *Den eventyrlige Simplicissimus*

Titteloppslaget fra Grimmelshausens roman *Der abenteuerliche Simplicissimus* (1668)
Grimmelshausen utgav romanen *Der abenteuerliche Simplicissimus Teutsch, d.h. die Beschreibung des Lebens eines seltsamen Vaganten, genannt Melchior Sternfels von Fuchsheim* i seks bind fra 1668 til 1669. Boka er delvis selvbiografisk og gir et rikt og levende tidsbilde av Tyskland under og etter trettiårskrigen, der forfatteren selv hadde deltatt. *Den eventyrlige Simplicissimus* regnes som en av de viktigste tyske romaner fra 1600-tallet. Den knytter tydeligst an til de spanske skjemteromaner; skildringen av den heltemodige hovedperson gir en hensynsløs og av grotesk humor preget gjenspeiling av de menneskelig og sosialt forvirrede forhold på den tid handlingen får utspille seg. 

«Simplicissimus» er latin og kan oversettes med «den oppriktigste» eller «den enfoldigste». Det satiriske ukebladet Simplicissimus, som ble utgitt i München fra 1896 til 1944, lånte navnet sitt fra hovedpersonen i boka.

Den kom på norsk under tittelen *Den eventyrlige Simplicissimus* i 1999.

### Videre forfatterskap

Fra *Den eventyrlige Simplicissimus* hentet senere Grimmelshausen enkelte gestalter til særbehandling i nye bøker, som i *Trutz Simplex - Die Ertzbetrügerin and Landstörtzerin Courasche* (omkring 1669/1670); dewnne og flere kalles gjerne *Simplicianische Schriften*:

* *Die Ertzbetrügerin and Landstörtzerin Courasche* (1670)
* *Der seltsame Springinsfeld* (1670)
* *Das wunderbarliche Vogelnest* (1672)

Han publiserte også satirer, som *Der teutsche Michel* (1673), og gallante romaner, som *Dietwald und Amelinde* (1670). Disse siste var holdt i den lærde og oppblåste stil som rådet innen den andre schlesiske skole i Tyskland under andre havdel av 1600-tallet.

Referanser
----------

1. ↑   Autorités BnF, data.bnf.fr, besøkt 10. oktober 2015[Hentet fra Wikidata]
2. ↑   Archive of Fine Arts, cs.isabart.org, abART person-ID 112759, besøkt 1. april 2021[Hentet fra Wikidata]
3. ↑   Babelio, Babelio forfatter-ID 17750[Hentet fra Wikidata]
4. ↑   Gran Enciclopèdia Catalana, oppført som Hans Jacob Christoph von Grimmelshausen, Gran Enciclopèdia Catalana-ID 0031160[Hentet fra Wikidata]
5. ↑  Grimmelshausen, H. J. Chr. (1670). *Trutz Simplex: Die Ertzbetrügerin und Landstörtzerin Courasche* **(tysk)**. Nuremberg: W. E. Felssecker. OCLC 248092792.
6. ↑  Grimmelshausen, H. J. Chr. (1670). *Der seltzame Springinsfeld* **(tysk)**. Nuremberg: W. E. Felssecker. OCLC 79549164.
7. ↑  Grimmelshausen, H. J. Chr. (1673). *Simplicissimi Pralerey und Gepräng mit seinem Teutschen Michel* **(tysk)**. Nuremberg.
8. ↑  *Svensk uppslagsbok*, Malmö 1932

Eksterne lenker
---------------

* (de) Offisielt nettsted Rediger på Wikidata

* (en) Hans Jakob Christoffel von Grimmelshausen – kategori av bilder, video eller lyd på Commons Rediger på Wikidata

* (en) Hans Jakob Christoffel von Grimmelshausen – galleri av bilder, video eller lyd på Commons Rediger på Wikidata
* (en) Hans Jakob Christoffel von Grimmelshausen på Internet Movie Database Rediger på Wikidata
* (en) Hans Jakob Christoffel von Grimmelshausen på Discogs Rediger på Wikidata

* (en) Hans Jakob Christoffel von Grimmelshausen på MusicBrainz Rediger på Wikidata
* Digitalkopi av *Simplicius Simplicissimus' højst æventyrlige Liv og Levned* (Christiansens Kunstforl. 1898, på dansk)
* Digitalkopi av *Den eventyrlige Simplicissimus : i utvalg* (Bokvennen, 1999)

  

Portaler: Litteratur | Tyskland

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Svenske Litteraturbanken **·** Encyclopædia Britannica **·** Prabook **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** BNE **·** CiNii **·** MusicBrainz **·** Discogs
 |